Document ID: /roh_data/filtered/fineweb-2-filterrobots_roh.jsonl.gz/31396

Il president franzos François Hollande na vul betg pli. El na candidescha betg per las elecziuns presidenzialas da l’onn che vegn. Quai ha ditg il politicher socialistic en ses pled a la televisiun
Ils Franzos nun han betg gugent el
Sco che retschertgas mussan è François Hollande fitg malvis tar ils Franzos. Per blers è el memia esitant e memia pauc direct. Blers dattan la culpa a sia politica per la gronda dischoccupaziun e l’economia debla da la Frantscha.
Las retschertgas mussan vinavant che sia partida, che è ferm dividida, nun ha praticamain naginas schanzas da vegnir sur l’emprima runda da las elecziuns parlamentaras ora. I vegn fatg quint che i dettia, en la segunda runda, plitost ina elecziun decisiva tranter il candidat conservativ François Fillon e la la populista da la dretga Marine Le Pen.